Budžeta un finanšu (nodokļu) komisija

Likumprojekts (steidzams) otrajam lasījumam

**Grozījumi Azartspēļu un izložu likumā**

***(Nr.365/Lp12)***

|  |  |  |  |  |  |
| --- | --- | --- | --- | --- | --- |
| **Spēkā esošā redakcija** | Pirmā lasījuma redakcija | **Nr.** | **Priekšlikumi**  **(11)** | **Ministru kabineta atzinums** | **Komisijas atzinums** |
|  | Izdarīt Azartspēļu un izložu likumā (Latvijas Republikas Saeimas un Ministru Kabineta Ziņotājs, 2006, 1., 14. nr.; Latvijas Vēstnesis, 2011, 65. nr.; 2013, 188. nr.) šādus grozījumus: |  |  |  |  |
| **1.pants. Likumā lietotie termini**  Likumā ir lietoti šādi termini:  3) **azartspēļu organizētājs** — Latvijas Republikā reģistrēta kapitālsabiedrība, kura šajā likumā noteiktajā kārtībā ir saņēmusi nepieciešamās licences azartspēļu organizēšanai; |  | **1** | **Finanšu ministrijas parlamentārais sekretārs A.Ašeradens**  1.pantā:  izteikt 3.punktu šādā redakcijā:  “3) azartspēļu organizētājs – persona, kas Latvijas Republikā nodrošina iespēju piedalīties azartspēlēs vai gūst ieņēmumus no šādas darbības;”; |  |  |
| 8) izložu organizētājs — Latvijas Republikā reģistrēta kapitālsabiedrība un atsevišķos gadījumos arī biedrība vai reliģiskā organizācija, kura šajā likumā noteiktajā kārtībā ir saņēmusi nepieciešamās licences izložu organizēšanai; |  | **2** | **Finanšu ministrijas parlamentārais sekretārs A.Ašeradens**  izteikt 8.punktu šādā redakcijā:  “8) izložu organizētājs – persona, kas Latvijas Republikā veic izlozes organizēšanu un gūst ieņēmumus no šādas darbības;”. |  |  |
| **3.pants. Azartspēļu un izložu organizēšanas tiesības**  (1) Latvijas Republikā azartspēles un izlozes drīkst organizēt tikai azartspēļu vai izložu organizētājs. |  | **3** | **Finanšu ministrijas parlamentārais sekretārs A.Ašeradens**  Izteikt 3.panta pirmo daļu šādā redakcijā:  “(1) Latvijas Republikā azartspēles un izlozes drīkst organizēt tikai pēc attiecīgo azartspēļu vai izložu licenču saņemšanas.”. |  |  |
| **5.pants. Azartspēļu veidi**  Latvijas Republikā ir atļauts organizēt šādas azartspēles:  1) spēļu automātu spēles;  2) ruleti (cilindrisko spēli);  3) kāršu spēles;  4) kauliņu spēles;  5) derības;  6) totalizatoru;  7) bingo;  8) interaktīvās azartspēles. |  | **4** | **Finanšu ministrijas parlamentārais sekretārs A.Ašeradens**  Aizstāt 5.panta 8.punktā vārdus “interaktīvās azartspēles” ar vārdiem “veiksmes spēles pa tālruni”. |  |  |
| **8.pants. Prasības azartspēļu organizētājam**  Azartspēļu organizēšanas licenci (turpmāk arī — licence) var saņemt azartspēļu organizētājs, kurš atbilst šādiem kritērijiem:  1) tā apmaksātais pamatkapitāls nav mazāks par 1 400 000 *euro*;  2) ārvalstu dalībnieku vai akcionāru daļa kapitālsabiedrības pamatkapitālā nepārsniedz 49 procentus. Šī prasība neattiecas uz Eiropas Savienības dalībvalstu ieguldītājiem, kā arī uz gadījumiem, kad ārvalstu ieguldījumiem atšķirīgus noteikumus paredz Saeimas apstiprinātie starptautiskie līgumi. | 1. Izteikt 8. panta 2. punktu šādā redakcijā:  "2) ārvalstu dalībnieku vai akcionāru daļa kapitālsabiedrības pamatkapitālā nepārsniedz 49 procentus. Šī prasība neattiecas uz Eiropas Savienības dalībvalstu, Eiropas Ekonomikas zonas valstu un Ekonomiskās sadarbības un attīstības organizācijas dalībvalstu ieguldītājiem (rezidentiem), kā arī uz gadījumiem, kad ārvalstu ieguldījumiem atšķirīgus noteikumus paredz Saeimas apstiprinātie starptautiskie līgumi." |  |  |  |  |
| **9.pants. Prasības attiecībā uz azartspēļu organizētāja amatpersonām**  (1) Ne mazāk kā pusei no azartspēļu organizētāja padomes un valdes locekļiem ir jābūt iekšzemes nodokļu maksātājiem (rezidentiem). | 2. Izteikt 9. panta pirmo daļu šādā redakcijā:  "(1) Ne mazāk kā pusei no azartspēļu organizētāja padomes locekļiem, ja tāda attiecīgajā kapitālsabiedrībā ir izveidota, un valdes locekļiem ir jābūt Eiropas Savienības dalībvalstu, Eiropas Ekonomikas zonas valstu vai Ekonomiskās sadarbības un attīstības organizācijas dalībvalstu nodokļu maksātājiem (rezidentiem)." |  |  |  |  |
| **24.pants. Azartspēļu automātu uzstādīšanas vietas**  Azartspēļu automātus drīkst uzstādīt un ekspluatēt tikai kazino un spēļu zālēs. | 3. Izteikt 24. pantu šādā redakcijā:  "**24. pants. Azartspēļu automātu uzstādīšanas vietas un ekspluatācija**  (1) Azartspēļu automātus drīkst uzstādīt un ekspluatēt tikai kazino un spēļu zālēs.  (2) Azartspēļu automātus drīkst ekspluatēt tikai saslēgtus tīklā Vienotās azartspēļu automātu kontroles un uzraudzības sistēmā, nodrošinot tiešsaistes datu apmaiņu ar Izložu un azartspēļu uzraudzības inspekciju. Vienotās azartspēļu automātu kontroles un uzraudzības sistēmas ieviešanas un uzturēšanas kārtību, prasības attiecībā uz azartspēļu automātu pieslēgšanu Vienotajai azartspēļu automātu kontroles un uzraudzības sistēmai, kā arī minētajā sistēmā iekļaujamos datus un datu apmaiņas kārtību nosaka Ministru kabinets." |  |  |  |  |
| **26.pants. Kazino, spēļu zāles vai bingo zāles licence**  (1) Kazino, spēļu zāles vai bingo zāles licence dod tiesības atvērt kazino, spēļu zāli vai bingo zāli licencē norādītajā vietā, un šo licenci izsniedz kapitālsabiedrībām, kuras ir saņēmušas licenci spēļu automātu spēles, ruletes, kāršu un kauliņu spēļu vai bingo organizēšanai. |  | **5** | **Finanšu ministrijas parlamentārais sekretārs A.Ašeradens**  Izteikt 26.panta pirmo daļu šādā redakcijā:  “(1) Kazino, spēļu zāles vai bingo zāles licence dod tiesības atvērt kazino, spēļu zāli vai bingo zāli licencē norādītajā vietā, un šo licenci izsniedz kapitālsabiedrībām, kuras ir saņēmušas attiecīgo azartspēļu organizēšanas licenci.”; |  |  |
| **27.pants. Totalizatora vai derību likmju pieņemšanas vietas licence**  (1) Totalizatora vai derību likmju pieņemšanas vietas licenci izsniedz kapitālsabiedrībām, kuras ir saņēmušas licenci totalizatora vai derību organizēšanai, un tā dod tiesības pieņemt likmes dalībai totalizatorā vai derībās licencē norādītajā vietā. |  | **6** | **Finanšu ministrijas parlamentārais sekretārs A.Ašeradens**  Izteikt 27.panta pirmo daļu šādā redakcijā:  “(1) Totalizatora vai derību likmju pieņemšanas vietas licenci izsniedz kapitālsabiedrībām, kuras ir saņēmušas attiecīgo azartspēļu organizēšanas licenci, un vietas licence dod tiesības pieņemt likmes dalībai totalizatorā vai derībās licencē norādītajā vietā.”. |  |  |
| **34.pants. Valsts nodevas samaksa**  (1) Izložu un azartspēļu uzraudzības inspekcija kazino, spēļu zāles vai bingo zāles licenci izsniedz pēc tam, kad samaksāta likumā noteiktā valsts nodeva.  (2) Lēmums par kazino, spēļu zāles vai bingo zāles licences pārreģistrāciju dod tiesības turpināt azartspēļu organizēšanu tikai pēc tam, kad samaksāta likumā noteiktā valsts nodeva. |  | **7** | **Finanšu ministrijas parlamentārais sekretārs A.Ašeradens**  Aizstāt 34.panta pirmajā un otrajā daļā vārdus “vai bingo zāles” ar vārdiem “bingo zāles, totalizatora vai derību likmju pieņemšanas vietas”. |  |  |
| **44.pants. Ar elektronisko sakaru pakalpojumu starpniecību organizēto azartspēļu veidi**  (1) Ar elektronisko sakaru pakalpojumu starpniecību ir atļauts organizēt spēļu automātu spēles, ruletes (cilindriskās spēles), kāršu spēles, kauliņu spēles, bingo, totalizatoru, derības (turpmāk arī — inter­aktīvās azartspēles) un veiksmes spēles pa tālruni. |  | **8** | **Finanšu ministrijas parlamentārais sekretārs A.Ašeradens**  Izteikt 44.panta pirmo daļu šādā redakcijā:  “(1) Ar elektronisko sakaru pakalpojumu starpniecību ir atļauts organizēt spēļu automātu spēles, ruleti, kāršu spēles, kauliņu spēles, bingo, totalizatoru, derības un veiksmes spēles pa tālruni (turpmāk – interaktīvās azartspēles).”. |  |  |
| **46.pants. Tiesības organizēt interaktīvās azartspēles**  (1) Licenci interaktīvo azartspēļu organizēšanai un likmju pieņemšanai izsniedz kapitālsabiedrībām, kuras šajā likumā noteiktajā kārtībā saņēmušas Izložu un azartspēļu uzraudzības inspekcijas izsniegtu azartspēļu organizēšanas licenci. |  | **9** | **Finanšu ministrijas parlamentārais sekretārs A.Ašeradens**  Izslēgt 46.panta pirmo daļu. |  |  |
| **53.pants. Prasības attiecībā uz interaktīvo azartspēļu organizēšanu**  (5) Interaktīvo azartspēļu organizēšanā izmantojamai programmai un aparatūrai, kas nodrošina tās darbību, jāatrodas Latvijas Republikā. Nepārvaramas varas gadījumos drīkst izmantot ārpus Latvijas Republikas esošas rezerves programmas un aparatūru, kas nodrošina to darbību, par to iepriekš paziņojot Izložu un azartspēļu uzraudzības inspekcijai. |  | **10** | **Finanšu ministrijas parlamentārais sekretārs A.Ašeradens**  Izteikt 53.panta piekto daļu šādā redakcijā:  “(5) Interaktīvo azartspēļu organizētājs iesniedz Izložu un azartspēļu uzraudzības inspekcijai informāciju par vietu, kur atradīsies spēles organizēšanai izmantojamā tehnika, un par paredzētajiem drošības pasākumiem, kas tiks veikti, lai nepieļautu kādas personas ietekmi uz organizētās azartspēles iznākumu.”. |  |  |
| **68.pants. Izlozes organizētāja vispārīgie pienākumi**  (1) Izlozes organizētājs ir atbildīgs par:  1) izlozes norises likumību;  2) nodokļa un nodevas samaksu likumā noteiktajā kārtībā un apmērā;  3) iesaistītā personāla kompetenci un profesionalitāti.  (2) Izlozes organizētājs nodrošina laimesta izmaksu izlozes dalībniekiem, ievērojot šādus nosacījumus:  1) laimestu, kas nepārsniedz 720 euro, izmaksā nekavējoties;  2) laimestu no 721 euro līdz 14 300 euro izmaksā triju darba dienu laikā no laimesta pieteikšanas brīža;  3) laimestu, kas pārsniedz 14 300 euro, izmaksā izlozes noteikumos apstiprinātā kārtībā ne vēlāk kā 30 dienu laikā kopš laimesta pieteikšanas brīža un ne vairāk kā divos maksājumos;  4) pēc izlozes dalībnieka lūguma laimestu var izmaksāt skaidrā naudā vai ar pārskaitījumu uz dalībnieka norādītu kontu bankā.  (3) Ja dokumentos, kas bijuši par pamatu izlozes organizēšanas licences saņemšanai, ir notikušas izmaiņas, izlozes organizētājs piecu darba dienu laikā pēc šo izmaiņu iestāšanās par to informē Izložu un azartspēļu uzraudzības inspekciju, bet ja ir mainījies kapitālsabiedrības pamatkapitāls vai tās īpašnieki, — piecu darba dienu laikā pēc šo izmaiņu reģistrēšanas Latvijas Republikas Uzņēmumu reģistrā. |  | **11** | **Finanšu ministrijas parlamentārais sekretārs A.Ašeradens**  Papildināt 68.pantu ar ceturto daļu šādā redakcijā:  “(4) Izlozes organizētājs 10 darba dienu laikā rakstveidā paziņo Izložu un azartspēļu uzraudzības inspekcijai par valsts mēroga momentloterijas un vietēja mēroga momentloterijas biļešu sērijas pārdošanas uzsākšanu.”. |  |  |
| **82.pants. Izložu un azartspēļu uzraudzības inspekcija**  (1) Izložu un azartspēļu uzraudzības inspekciju izveido un tās nolikumu apstiprina Ministru kabinets.  (2) Izložu un azartspēļu uzraudzības inspekcijas uzdevums ir:  1) realizēt valsts politiku azartspēļu un izložu organizēšanā;  2) veikt azartspēļu un izložu organizētāju licencēšanu, uzraudzību un kontroli;  3) izstrādāt ar azartspēļu un izložu organizēšanu saistītu normatīvo aktu projektus;  4) nodrošināt azartspēļu un izložu tirgus sistemātisku uzskaiti un statistisku analīzi;  5) reģistrēt azartspēļu automātus un iekārtas un sniegt valsts un pašvaldību institūcijām azartspēļu un izložu nodokļa administrēšanai nepieciešamās ziņas. | 4. Papildināt 82. panta otro daļu ar 6. punktu šādā redakcijā:  "6) nodrošināt Vienotās azartspēļu automātu kontroles un uzraudzības sistēmas darbību, izmantojot tiešsaistes datu apmaiņu ar azartspēļu organizētājiem." |  |  |  |  |
| **84.pants. Azartspēļu un izložu organizētāja pārskata iesniegšana**  (1) Azartspēļu un izložu organizētājs likuma "Par uzņēmumu gada pārskatiem" 66.pantā noteiktajā termiņā un kārtībā iesniedz Izložu un azartspēļu uzraudzības inspekcijai pārbaudīta gada pārskata norakstu, ziņojumu un zvērināta revidenta atzinumu kopā ar paskaidrojumu par to, kad gada pārskats apstiprināts. | 5. 84. pantā:  aizstāt pirmajā daļā vārdus un skaitli "likuma "Par uzņēmumu gada pārskatiem" 66. pantā" ar vārdiem "Gada pārskatu un konsolidēto gada pārskatu likumā"; |  |  |  |  |
| (3) Azartspēļu un izložu organizētājs veic grāmatvedības uzskaiti saskaņā ar likumu "Par grāmatvedību", likumu "Par uzņēmumu gada pārskatiem" un Ministru kabineta noteikumiem, kas reglamentē vienotu azartspēļu un izložu organizācijas grāmatvedības uzskaites kārtību. | aizstāt trešajā daļā vārdus "likumu "Par uzņēmumu gada pārskatiem"" ar vārdiem "Gada pārskatu un konsolidēto gada pārskatu likumu". |  |  |  |  |
| **Pārejas noteikumi**  16. Grozījumi 41.panta otrās daļas 7.punktā attiecībā uz punkta papildināšanu ar totalizatoru un derību likmju pieņemšanas vietām un prasību par atsevišķu ieeju tikai no ārpuses stājas spēkā 2007.gada 1.janvārī. | 6. Papildināt pārejas noteikumus ar 17. punktu šādā redakcijā:  "17. Šā likuma 24. panta otrā daļa un 82. panta otrās daļas 6. punkts piemērojams no 2019. gada 1. janvāra." |  |  |  |  |
|  | Likums stājas spēkā 2016. gada 1. janvārī. |  |  |  |  |